

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 46102/28.07.2025

2021

Kereskényi Gábor, primar al municipiului Satu Mare,

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea  depunerii de către APASERV SATU MARE S.A. a proiectului ,,***Centrală electrică fotovoltaică SEAU Tarna Mare***” în cadrul Fondului pentru Modernizare – Program cheie 1, Apel II și a cofinanțării proiectului și acoperirea contravalorii cheltuielilor altele decât cele eligibile**,** proiect în susținerea căruia formulez următorul:

**Referat de aprobare**

Prezentul proiect vizează producere a energiei electrice din sursă regenerabilă solară la următorul punct de lucru al APASERV SATU MARE S.A.:

* SEAU Tarna Mare (stația de epurare apă uzată Tarna Mare)

Se va realiza producerea energiei electrice cu panouri fotovoltaice amplasate pe sol. Centrala electrică fotovoltaică va avea capacitatea de 41,50 kW, fiind compusă din 83 de panouri fotovoltaice de 500W, respective 1 invertor (1x50 kW). Centrala electrică fotovoltaică va furniza energia electrică direct la parametri rețelei interioare, iar energia produsă se va livra direct la consumatori, respectiv mai puțin de 30% din energia produsă anual poate fi livrată în rețea urmând să fie consumată ulterior.

Pentru acest proiect se va înainta cerere de finanțare în cadrul **Fondului pentru Modernizare** **– Programul -cheie 1**: Surse regenerabile de energie și stocarea energiei– aferent celui de-al **II-lea Apel.**

 Ținând seama de prevederile art. 41, art. 44, alin. (1) din Legea nr. 273/2006 privind finanțele publice locale, cu modificările și completările ulterioare, cu referire la cheltuielile de investiții și aprobarea documentațiilor tehnico-economice ale obiectivelor de investiții,

 Raportat la art.129 alin. (2) lit. b), și d), alin (4) lit. d și e), alin. (7) lit. n), alin. (9) lit. a) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, strategiile privind dezvoltarea economică, socială și de mediu a unității administrativ teritorială,

Propun spre dezbatere și aprobare Consiliului Local al municipiului Satu Mare Proiectul de hotărâre privind aprobarea depunerii de către APASERV SATU MARE S.A. a proiectului ,,***Centrală electrică fotovoltaică SEAU Tarna Mare***”, în cadrul Fondului pentru Modernizare – Program cheie 1, Apel II și a cofinanțării proiectului și acoperirea contravalorii cheltuielilor altele decât cele eligibile**,** în forma prezentată de executiv.

**INIŢIATOR PROIECT**

**PRIMAR**

 Kereskényi Gábor